ที่ มท ๐๘๑0.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤศจิกายน 2564

เรื่อง สำรวจข้อมูลการจัดทำแผนพัฒนาขององค์กรปกครองส่วนท้องถิ่น (พ.ศ. 2566 – 2570)

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0810.3/ว 7467 ลงวันที่ 14 ธันวาคม 2563

สิ่งที่ส่งมาด้วย แบบรายงานการจัดทำแผนพัฒนาขององค์กรปกครองส่วนท้องถิ่น จำนวน 1 ฉบับ

ตามที่ กระทรวงมหาดไทยแจ้งให้องค์กรปกครองส่วนท้องถิ่น จัดทำแผนพัฒนาขององค์กรปกครองส่วนท้องถิ่น พ.ศ. 2566 – 2570 ให้แล้วเสร็จในเดือนตุลาคม หรือกรณีองค์การบริหารส่วนจังหวัด  
ให้แล้วเสร็จภายในเดือนพฤศจิกายน รายละเอียดแจ้งตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อเป็นข้อมูลในการส่งเสริม สนับสนุน ให้องค์กรปกครองส่วนท้องถิ่นทุกแห่งสามารถจัดทำแผนพัฒนาท้องถิ่นให้มีประสิทธิภาพเพิ่มมากขึ้น และเป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดรวบรวมข้อมูลการดำเนินการจัดทำแผนพัฒนาขององค์กรปกครองส่วนท้องถิ่น (พ.ศ. 2566 – 2570) ขององค์กรปกครองส่วนท้องถิ่นในเขตพื้นที่ตามแบบรายงานที่กำหนด และรายงานกรมส่งเสริมการปกครองท้องถิ่นทราบ ภายในวันพุธที่ 29 ธันวาคม 2564 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทรศัพท์ 0-2241-9000 ต่อ 212๒-๔

โทรสาร 0-2243-2230

ไปรษณีย์อิเล็กทรอนิกส์ DLA.plan.21@Gmail.com

ผู้ประสานงาน นายทัฬห์ ชาญอักษร โทร. 09-8285-4799